Vestfyns Gymnasium

Langbygårdsvej 4

5620 Glamsbjerg 30. jan. 2018

# Referat Bestyrelsesmøde

# Tirsdag d. 30. januar 2018 kl. 16.00-18.00 på Vestfyns Gymnasium

# Mødelokale 20 på 1. sal

#### Afbud: Gitte Mogensen

## 1. Underskrivelse af referat fra sidste bestyrelsesmøde d. 13. december 2017

#### Referatet blev underskrevet

## 2. Godkendelse af den udsendte dagsorden

#### Den udsendte dagsorden blev godkendt

## 3. Kort status på årsregnskab 2017

Søren Hjelholt Hansen orienterer – vedlagt bilag

#### Resultatopgørelsen tyder pt. på et positivt resultat på omkring 435 tkr.

## 4. Endelig godkendelse af budget for regnskabsåret 2018

Søren Hjelholt Hansen orienterer – vedlagt bilag

#### Orienteringen blev taget til efterretning og budgettet for regnskabsåret 2018 blev godkendt som forelagt.

## 5. Bestyrelsens sammensætning i den nye periode fra 1. maj

Herunder forslag til ændring i Vedtægt for Vestfyns Gymnasium – vedlagt som bilag

#### Vedtægtsændringen blev vedtaget som forelagt, desuden drøftedes mulige kandidater.

## 6. Persondataforordningen

Søren Hjelholt Hansen orienterer kort om implementeringstiltag – mere omfattende præsentation på liinket: [*https://privateskoler.dk/media/com\_form2content/documents/c1/a2192/f2/Vejledning\_persondatalovgivning\_1udg.pdf*](https://privateskoler.dk/media/com_form2content/documents/c1/a2192/f2/Vejledning_persondatalovgivning_1udg.pdf)

#### Søren Hjelholt Hansen orienterede om projekt ”Styr på Persondata”, med tilknytning af jurist, for partnerskoler under IT-Center Fyn, herunder udpegning af DPO, implementeringen af ESDH-systemet DocuNote og status på studieadministrationssystemet Lectio. Bestyrelsen spurgte især ind til status på Lectio, der desværre stadig er ret uafklaret. Bestyrelsen tog i øvrigt orienteringen til efterretning.

## 7. Infoaften

Ole Toft Hansen orienterer om infoaftenen 22. januar – VG’s åbent hus arrangement for kommende 1.g-elever.

#### Ole Toft Hansen orienterede om et succesrigt og velbesøgt arrangement og det lille mini-lørdags-arrangement specielt henvendt til efterskoleelever. Programmet for infomødet blev omdelt på mødet.

## 8. Valg af valgfag

Søren Hjelholt Hansen orienterer om det netop afviklede valgfagsvalg

#### Der orienteredes om de oprettede valgfag, samt om udfordringerne for MA-Fy-Ke-studieretningen hvor der er ekstra bindinger til valg af naturvidenskabeligt fag.

## 9. Det lokale samarbejde

1) Kantineudbud

2) Markedsføring

#### Ad 1) Ole Toft Hansen orienterede om de manglende tilbudsgivere i kantineudbuddet og som følge deraf af om de muligheder vi har nu. Bestyrelsen vil gerne orienteres om situationen på næste bestyrelsesmøde.

#### Ad 2) Ole Toft Hansen orienterede om status på samarbejdet med Det Blå Gymnasium. Herunder at vi ikke længere sender markedsføringsmateriale til kommentering inden udsendelse.

## 10. Bestyrelsesmøde på Gl. Avernæs

Temamøde på Gl. Avernæs 24. maj 2019 herunder velkomst til den nye bestyrelse og behandling af Visions- og Strategiplanen

#### Det blev besluttet at bestyrelsesmødet i maj henlægges til Gl. Avernæs. Det forventes, at mødet bliver kl. 14-20.

## 11. Vestfyns Gymnasiums 60 års jubilæum

Ole Toft Hansen orienterer

#### VG fylder 60 år i 2019. Det besluttedes at festligholde jubilæet i lighed med 50 års jubilæet evt. med en ”højskoledag” og med udgivelse af nyt jubilæumsskrift (opdatering af det fine jubilæumsskrift fra 50 års jubilæet). Der nedsættes et udvalg der kommer med forslag på temamødet i maj.

## 12. Studietur for bestyrelsen

Forslag om studietur i april 2019 – f.eks. til Oxford

#### Det besluttedes at vi afholder en studietur for den nye bestyrelse i 2019. Det er nu 10 år siden vi var på tur til Oxford med bestyrelsen, så en mulighed kunne være en opfølgningstur hertil. Punktet tages op igen på marts-mødet.

## 13. Meddelelser

- Elevtrivselsundersøgelsen

- Kunstudsmykningen

#### Ole Toft Hansen meddelte at ETU er udskudt af ministeriet pga. uklarheder vedrørende personfølsomme data.

#### Kunstudsmykningen i en nedskaleret form forventes påbegyndt i foråret 2018.

## 14. Dato for næste bestyrelsesmøde

Næste ordinære bestyrelsesmøde: Onsdag d. 14. marts 2018 kl. 16.00-18.00 med deltagelse af revisor Brian Skovhus Jakobsen

## 15. Eventuelt

#### Forespørgsel fra Frederik Vejsgaard om fokus på miljø- og klimapolitik. F.eks. affaldshåndtering. Elevrådet tager første skridt.

#### Poul Dalgaard Jensen orienterede om den nært forestående APV (Professionel kapital under GL)

#### Referent Søren Hjelholt Hansen

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ole Nørregaard Jensen (formand) Gitte Mogensen (næstformand)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Tanja Møllegaard Løvgren Henning Qvick*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Jan Helskov Hansen Poul Dalgaard Jensen*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Jakob Kildehave Laura Lomholt Leth, 3z*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Frederik Vejsgaard, 2b Ole Toft Hansen (rektor)*